ประจำเดือนไม่มาประมาณ5เดือนค่ะ เลยตัดสินใจซื้อยาคุมมากินพอกินครบ28เม็ดประจำเดือนก็มาค่ะ (16-21ก.ค) หลังจากนั้นก็ไปซื้อแผงใหม่มาทาน แต่ทานได้3วันแล้วหยุดทานพออีกไม่กี่วันก็มีประจำเดือนมาอีก(27-31ก.ค) อยากทราบว่าในเดือนถัดไปประจำเดือนจะมาวันไหนคะ พอดีจะมีการผ่าตัดฝีคัณฑสูตรกลัวประจำเดือนมาค่ะ แต่หลังจากประจำเดือนมารอบ2ก็ไม่ได้ทานยาคุมอีกเลยค่ะ
สวัสดีค่ะ ประจำเดือนที่ไม่มาถึง 5 เดือน โดยไม่ได้มีการตั้งครรภ์นั้น อาจจะมีสาเหตุที่เป็นไปได้เช่น ฮอร์โมนจากรังไข่ไม่สมดุล ถุงน้ำหลายใบในรังไข่ พังผืดมดลูก ผนังมดลูกบาง ผลข้างเคียงจากการใช้ยาคุม โรคไทรอยด์ทำงานผิดปกติ เป็นต้นซึ่งควรไปพบแพทย์เพื่อตรวจหาสาเหตุที่แน่ชัดและรักษาตามสาเหตุนั้นๆ การใช้ยาปรับฮอร์โมนก็คือยาคุมนั้น อาจจะช่วยให้อาการดีขึ้นได้ชั่วคราวเมื่อมีการใช้ยา แต่หากสาเหตุยังไม่ได้รับการรักษา ก็อาจจะกลับมาเป็นซ้ำค่ะ การหยุดทานยาคุมกะทันหัน อาจทำให้มีเลือดออกผิดปกติทางช่องคลอด ห่างจากครั้งก่อนประมาณแค่ 7 วัน คือไม่ใช่เลือดประจำเดือน ดังกล่าวมาได้ในระหว่างการผ่าฝีนั้น ไม่ควรให้มีเลือดประจำเดือน จากที่กล่าวมา จะบอกได้ยากว่าประจำเดือนจะมาเมื่อไร เพราะน่าจะมีความผิดปกติใดๆที่ทำให้ประจำเดือนมาไม่สม่ำเสมอ แนะนำพบแพทย์เพื่อรีบแก้ไขค่ะ เบื้องต้นยังไม่ซื้อยาปรับฮอร์โมนใดๆมาใช้เพิ่ม